Zion Williamson
Zajonas Latifas Viljamsonas (angl. Zion Lateef Williamson, g. 2000 m. liepos 6 d.) – JAV krepšininkas, žaidžiantis NBA lygoje besivaržančioje Naujojo Orleano „Pelicans“ komandoje. 2019 m. NBA naujokų biržoje Viljamsoną pirmuoju šaukimu pasirinko „Pelicans“. Jis buvo įtrauktas į 2020 m. pirmąją NBA simbolinę naujokų komandą. 2021 m. tapo ketvirtuoju jauniausiu NBA žaidėju, išrinktu į Visų žvaigždžių rungtynes.